Karelia-ammattikorkeakoulun opiskelijakunta

Karelia-ammattikorkeakoulun opiskelijakunta POKA on Karelia-ammattikorkeakoulun opiskelijoiden hyvinvointia edistävä yhteisö, jota ajaa muutama päivätyöntekijä sekä ennen muuta opiskelijaedustajiston äänestämä opiskelijahallitus. POKAn alaisuuteen kuuluu koulutuslinjakohtaisia opiskelijayhdistyksiä. POKA itsessään on osa isompaa Suomen opiskelijakuntien liittoa.

Tapahtumat 

POKA järjestää monenlaisia perinteeksi muodostuneita tapahtumia, kuten FAMKY-fuksiaiset, jäsenilleen vuosittain. Se myös uudistaa itseään alati, esimerkiksi koronarajoitusten aikana opintopiireillään, joissa opiskelijat suorittavat valvotusti koulutehtäviään. Lisäksi internet-presenssi löytyy monista palveluista Discordista Instagramiin ja perinteisiin e-uutiskirjeihin.

Keskeisiä tehtäviä 

 Opiskelijakunta POKA valvoo ja ajaa opiskelijoiden etua. 
 Ratkaisee opiskelijana olemisen haasteita ja kehittää aktiivisesti parempaa ammattikorkeakoulua.
 Edunvalvonnan lisäksi POKA tarjoaa Karelia-ammattikorkeakoulun tutkinto-opiskelijoille opiskelijakortin, jolla saa lukuisia etuja paikallisesti ja valtakunnallisesti.
 POKA vastaa myös Karelia-ammattikorkeakoulun tuutoritoiminnasta ja järjestää erilaisia tapahtumia sekä matalan kynnyksen toimintaa, kuten Dynamo- ja liikuntatuutori-iltoja (SYKETTÄ-ohjelma).
 POKA on myös mukana Karelia-ammattikorkeakoulun VIP-toiminnassa (Välittämisen Ilmapiiri).
 Karelia-amk:n opiskelijat voivat liittyä POKAn jäseneksi ja POKAn jäsenet voivat hakea POKAn hallitukseen tai edustajistoon. 

Karelia-ammattikorkeakoulun opiskelijakunta POKA on julkisoikeudellinen yhteisö joka toimii opiskelijoiden edunvalvojana ja jonka jäseneksi voivat liittyä kaikki Karelia-ammattikorkeakoulun tutkinto-opiskelijat. Opiskelijakunnan asema on lakisääteinen.

Opiskelijakunta POKA nimeää opiskelijaedustajat ammattikorkeakoulun hallitukseen ja työryhmiin, jotta opiskelijoiden ääni tulee kuulluksi jo päätöksentekovaiheessa. POKA ajaa opiskelijoiden etua valtakunnallisesti yhteistyössä muiden opiskelijakuntien ja -järjestöjen sekä Suomen opiskelijakuntien liitto SAMOKin kanssa.

INTO-toiminta  

POKA järjestää säännöllisesti kaikille Karelian opiskelijoille avointa ja matalan kynnyksen vapaa-ajan toimintaa Into-toiminnan muodossa. Into tarjoaa mahdollisuuden tavata uusia ihmisiä myös eri aloilta hauskan ja monipuolisen tekemisen parissa. Into sisältää suunniteltua toimintaa, erilaisia aktiviteetteja sekä vapaamuotoisempaa hengailua yhteisen ajanvieton merkeissä.

Kampukset 

Toimistoja on kaksi, jotka löytyvät Niinivaaran kaupunginosasta Wärtsilä-talon sekä Tikkarinteen kampuksilta. Tiedepuistolla on niin ikään Karelian toimintaa esimerkiksi Y-Akatemian puitteissa, muttei POKAn erillistä toimistoa. Lisäksi Joensuun ulkopuolella asuvat etäjäsenet ovat oikeutettuja etuihin, kuten opiskelijakorttiin.

Yhteistyöainejärjestöt Kareliassa  

 Restonomikoulutuksen jaosto - REKO 
 Fysioterapian koulutusohjelman jaosto - FYKO  
 Joensuun Sosionomiopiskelijat JOS ry  
 Joensuun Insinööriopiskelijat ry - JOIO 
 Joensuun tradenomiopiskelijoiden Kilta ry 
 Joensuun viestinnän opiskelijat Muuvi ry
 Metsäalan opiskelijayhdistys Jimpo ry

Alumnitoiminta 

Koulun entiset opiskelijat voivat liittyä alumnitoimintaan ja -verkostoon, joka tarjoaa myös pieniä tapahtumia.

Lähteet

Aiheesta muualla 
 POKAn nettisivut

Opiskelijakunnat